*Projekts*

LATVIJAS REPUBLIKAS MINISTRU KABINETS

2018. gada\_\_\_\_\_\_\_\_\_\_ Noteikumi Nr.\_\_\_

Rīga (prot.Nr.\_\_\_\_.§)

**Grozījumi Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību”**

*Izdoti saskaņā ar Atkritumu apsaimniekošanas likuma*

*12. panta otro un trešo daļu un 12.1 pantu*

Izdarīt Ministru kabineta 2011. gada 13. septembra noteikumos Nr. 703 “Noteikumi par atkritumu apsaimniekošanas atļaujas izsniegšanas un anulēšanas kārtību, atkritumu tirgotāju un atkritumu apsaimniekošanas starpnieku reģistrācijas kārtību, kā arī par valsts nodevu un tās maksāšanas kārtību” (Latvijas Vēstnesis, 2011, 146.nr.; 2013, 174.nr.; 2015, 210.nr.; 2015, 247.nr.) šādus grozījumus:

1. Papildināt noteikumus ar 1.8. apakšpunktu šādā redakcijā:

“1.8. kārtību, kādā atkritumu tirgotājs vai atkritumu apsaimniekošanas starpnieks dienestam ziņo par noslēgtajiem līgumiem un veiktajiem darījumiem.”

1. Papildināt noteikumus ar 37.15, 37.16, 37.17 un 37.18 punktu šādā redakcijā:

“37.15Atkritumu tirgotājs vai atkritumu apsaimniekošanas starpnieks līdz ceturksnim sekojošā nākamā mēneša 10.datumam iesniedz dienestam pārskatu par noslēgtajiem līgumiem par atkritumu vai otrreizējo izejvielu iegādi vai pārdošanu par iepriekšējo ceturksni, norādot līguma slēdzējpuses, līguma priekšmetu, līguma noslēgšanas datumu un termiņu.

37.16 Atkritumu tirgotājs līdz ceturksnim sekojošā nākamā mēneša 10. datumam iesniedz dienestam pārskatu par veiktajiem darījumiem par iepriekšējo ceturksni, kurā norāda informāciju par komersantu, ar kuru ir noslēgts līgums par atkritumu vai otrreizējo izejvielu pirkšanu un pārdošanu, iegādātiem un realizētiem atkritumu apjomiem un veidiem (norādot atkritumu klases), iegādātiem un realizētiem otrreizējo izejvielu apjomiem, kādām atkritumu apsaimniekošanas darbībām atkritumi ir pārdoti un kādi komersanti tika izmantoti kā atkritumu pārvadātāji.

37.17 Atkritumu apsaimniekošanas starpnieks līdz ceturksnim sekojošā nākamā mēneša 10. datumam iesniedz dienestam pārskatu par veiktajiem darījumiem par iepriekšējo ceturksni, kurā norāda informāciju par komersantu, kura vārdā tika organizēta atkritumu apsaimniekošana, norādot atkritumu vai otrreizējo izejvielu apjomus un veidus (norādot atkritumu klases), veiktajām atkritumu apsaimniekošanas darbībām un komersantiem, kas tika izmantoti kā atkritumu pārvadātāji.

37.18 Atkritumu tirgotājs vai atkritumu apsaimniekošanas starpnieks pārskatu par noslēgtajiem līgumiem ar atkritumu apsaimniekotājiem un veiktajiem darījumiem dienestā iesniedz elektroniski elektroniska dokumenta formā atbilstoši normatīvajiem aktiem par elektronisko dokumentu noformēšanu, nosūtot informāciju uz dienesta oficiālo elektroniskā pasta adresi.”

1. Papildināt noteikumus ar 46. punktu šādā redakcijā:

“46. Atkritumu tirgotājs vai atkritumu apsaimniekošanas starpnieks šo noteikumu 37.15,37.16 un 37.17 punktā minēto informāciju dienestam pirmo reizi iesniedz viena mēneša laikā pēc šo noteikumu stāšanās spēkā par laika periodu kopš 2018. gada 1. janvāra.”

Ministru prezidents Māris Kučinskis

Vides aizsardzības un

reģionālās attīstības ministrs Kaspars Gerhards